ข้อบัญญัติองค์การบริหารส่วนตำบลเฉนียงข้อบัญญัติองค์การบริหารส่วนตำบลเฉนียงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียงอำเภอเมืองสุรินทร์จังหวัดสุรินทร์(ฉบับที่ ๒) พ.ศ. ๒๕๕๙ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยแห่งพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลเฉนียงและนายอำเภอเมืองสุรินทร์จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลเฉนียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ (ฉบับที่ ๒) พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองสุรินทร์ที่ออกตามความในพระราชบัญญัติการผังเมืองพ.ศ. ๒๕๑๘ข้อ๓ ให้ยกเลิกความใน (๔) (๕) (๖) และ(๗) ของข้อ ๔ แห่งข้อบัญญัติองค์การบริหารส่วนตำบลเฉนียง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ พ.ศ. ๒๕๕๖ และให้ใช้ความต่อไปนี้แทน(๔) อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน๑๐,๐๐๐ ตารางเมตร(๕)ห้องแถว ตึกแถว หรือบ้านแถว(๖)อาคารชุด หอพัก หรืออาคารอยู่อาศัยรวมข้อ๔ ให้ยกเลิกแผนที่ท้ายข้อบัญญัติองค์องค์การบริหารส่วนตำบลเฉนียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์ จังหวัดสุรินทร์พ.ศ. ๒๕๕๖ และให้ใช้แผนที่ท้ายข้อบัญญัตินี้แทนข้อ๕ ให้ยกเลิกบัญชีท้ายข้อบัญญัติองค์องค์การบริหารส่วนตำบลเฉนียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ พ.ศ. ๒๕๕๖ และให้ใช้บัญชีท้ายข้อบัญญัตินี้แทนข้อ๖ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๗ ให้นายกองค์การบริหารส่วนตำบลเฉนียงรักษาการตามข้อบัญญัตินี้ประกาศ ณ วันที่ ๑มีนาคม พ.ศ. ๒๕๕๙เดล เกษอินทร์นายกองค์การบริหารส่วนตำบลเฉนียง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลเฉนียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตองค์การบริหารส่วนตำบลเฉนียงอำเภอเมืองสุรินทร์ จังหวัดสุรินทร์ (ฉบับที่ ๒) พ.ศ. ๒๕๕๙๒. บัญชีท้ายข้อบัญญัติองค์การบริหารส่วนตำบลเฉนียงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลเฉนียง อำเภอเมืองสุรินทร์จังหวัดสุรินทร์ (ฉบับที่ ๒) พ.ศ. ๒๕๕๙(ดูข้อมูลจากภาพกฎหมาย)กัญฑรัตน์/ปริยานุช/จัดทำ๓๑ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๙ ง/หน้า ๑๐/๒๒ มีนาคม ๒๕๕๙